146. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 11862 της 24 Ιουν./8 Ιουλ. 1998 (ΦΕΚ Β΄ 692) Καθορισμός κατωτάτων ορίων αποδοχών ημεδαπού προσωπικού ξένων Πρεσβειών. Έχοντας υπόψη: 1.Τις διατάξεις του ΑΝ. 435/1968. 2.Το γεγονός ότι δεν υπάρχει αντίστοιχη επαγγελματική οργάνωση των εργοδοτών με αποτέλεσμα να καθίσταται ανέφικτη η σύναψη συλλογικής σύμβασης εργασίας για την εν λόγω κατηγορία μισθωτών. 3.Την από 18.5.1998 Εθνική Γενική Συλλογική Σύμβαση Εργασίας ετών 1998 και 1999 (Πράξη κατ. Υπουρ. Εργασίας 12/19.5.98). 4.Τη σχετική γνωμοδότηση του Ανωτάτου Συμβουλίου Εργασίας κατά τη συνεδρίασή του στις 28.5.1998. 5.Το Π.Δ. αριθ. 91/94 (ΦΕΚ 68/Α/6.5.94) «Διορισμός Υπουργού και Αναπληρωτή Υπουργού Εθνικής Οικονομίας», αποφασίζουμε: 1.Καθορίζουμε τα κατώτατα όρια αποδοχών του ημεδαπού προσωπικού που απασχολείται με σχέση εργασίας ιδιωτικού δικαίου στις Πρεσβείες των ξένων Κρατών που βρίσκονται στην Ελλάδα ως ακολούθως: α.Διοικητικό προσωπικό και προσωπικό που εκτελεί εργασία γραφείου, λογιστές, βοηθοί λογιστών, ταμίες, γραφείς, δακτυλογράφοι, τηλεφωνιτές, αποθηκάριοι, βοηθοί αποθηκαρίων, αρχειοθέτες, βιβλιοθηκάριοι και βοηθοί αυτών, χειριστές τηλετυπικών μηχανημάτων, προϊστάμενοι ταχυδρομείου, υπάλληλοι ταχυδρομείου, επόπτες και προϊστάμενοι γραφείου κινήσεως, υπάλληλοι διανομής εγγράφων, υπάλληλοι διεκπεραίωσης διαβατηρίων, υπάλληλοι προμηθειών, υπάλληλοι ασφαλείας, υπάλληλοι ειδικών προξενικών υπηρεσιών, υλικονόμοι, διοικητικοί υπάλληλοι γενικά, βοηθοί επόπτες, υπάλληλοι τμήματος κρατικών επιδομάτων, πράκτορες αγορών, γραμματείας, υπάλληλοι υποδοχής, υπάλληλοι αποστολών υλικού, υπάλληλοι αποστολών εφοδιασμού, υπάλληλοι αποβάθρας, υπάλληλοι εμπορικού τμήματος, υπάλληλοι διεκπεραιώσεως εκτελωνισμών, σχεδιαστές, υπάλληλοι και βοηθοί τμήματος πληροφοριών, υπάλληλοι και βοηθοί πρωτοκόλλου, προϊστάμενοι εφοδιασμού, προϊστάμενοι τηλεφωνικής Υπηρεσίας, ελεγκτές λογαριασμών, υπάλληλοι ελέγχου εργασίας, υπάλληλοι προγραμματιστές, προξενικοί βοηθοί, υπάλληλοι και βοηθοί μορφωτικών υποθέσεων, υπάλληλοι διαχειρίσεως, υπάλληλοι και βοηθοί τμήματος πολιτογραφήσεως, υπάλληλοι και βοηθοί ειδικών προξενικών υπηρεσιών, μεταφραστές, ταξινομητές, επιθεωρητές φορτίων αλλοδαπών μεταφορών, ερευνητές ασφαλείας, υπάλληλοι και βοηθοί ταξιδιωτικού τμήματος, υπάλληλοι και βοηθοί προξενικών θεωρήσεων, ειδικοί διοικητικού υπάλληλοι, υπάλληλοι και βοηθοί οικονομικού τμήματος, υπάλληλοι και βοηθοί προγράμματος στρατιωτικών επενδύσεων και εφοδιασμού στρατιωτικού υλικού, αναλυτές προϋπολογισμού υπάλληλοι, επόπτες και βοηθοί επιχειρήσεων τερματικού σταθμού, υπάλληλοι ιδιόμορφων προξενικών υποθέσεων και όλοι οι λοιποί που δεν αναφέρονται στην παρούσα πλην όμως εκτελούν εργασία γραφείου: (Μετά τη σελ. 160,094) Σελ. 160,095 Τεύχος      Σελ.       Προσωπικό 40.Α.θ.146 Βασικός μηνιαίος μισθός:        από 1.1.1998=132.700 δρχ. και από 1.7.1998=135.500 δρχ. β.Οδηγοί αυτοκινήτων, βασικός μηνιαίος μισθός:        από 1.1.1998=150.300 δρχ.        από 1.7.1998=153.300 δρχ. γ.Καθαριστές-καθαρίστριες, βασικό ημερομίσθιο:        από 1.1.1998=5.550 δρχ.        από 1.7.1998=5.660 δρχ. δ.-δ1. Ηλεκτροτεχνίες και βοηθοί αυτών. δ2.Ξυλουργοί, τεχνίτες συντήρησης, τεχνίτες κτιριακών εγκαταστάσεων, υδραυλικοί, οικοδόμοι, ελαιοχρωματιστές. δ3.Κηπουροί, επόπτες κηπουροί και βοηθοί αυτών. 54.Γεωπόνοι και βοηθοί αυτών. δ5.Κλητήρες, φύλακες-νυκτοφύλακες. Αμείβονται σύμφωνα με τις αντίστοιχες ρυθμίσεις (Σ.Σ.Ε. ή Δ.Α.) του επαγγέλματος ή του κλάδου που ισχύουν κάθε φορά για τους με σχέση εργασίας ιδιωτικού δικαίου απασχολούμενους στον δημόσιο τομέα. ε.Μηχανικοί αυτοκινήτων και βοηθοί αυτών, τεχνίτες αυτοκινήτων και βοηθοί αυτών, συντηρητές οχημάτων, οξυγονοκολλητές, ηλεκτροσυγκολλητές και σιδηρουργοί: Αμείβονται σύμφωνα με τις Σ.Σ.Ε. ή Δ.Α. που ισχύουν για τους εργαζόμενους στη σιδηροβιομηχανία. στ.Χειριστές φορτωτικού μηχανήματος: Αμείβονται σύμφωνα με τις Σ.Σ.Ε. ή Δ.Α. που ισχύουν για την αντίστοιχη ειδικότητα στη βιομηχανία. 7.Προσωπικό ηλεκτρονικών υπολογιστών (πληροφορική): Αμείβεται σύμφωνα με τις Σ.Σ.Ε. ή Δ.Α. που ισχύουν για το προσωπικό επιχειρήσεων παροχής υπηρεσιών. 2.Επιδόματα:Χορηγούνται τα εξής επιδόματα επί των βασικών μισθών και ημερομισθίων στις τρεις πρώτες από τις ανωτέρω κατηγορίες εργαζομένων (τις α, β, & γ, κατηγορίες): α)τριετίες:Στην α΄ κατηγορία (διοικητικό κλπ προσωπικό) χορηγούνται οκτώ (8) τριετίες σε ποσοστό 10% για κάθε μια των τριών πρώτων τριετιών και σε ποσοστό 5% για την κάθε μια των επομένων πέντε τριετιών. Στην β΄ κατηγορία (οδηγοί) χορηγούνται επτά (7) τριετίες εκ ποσοστό 5% εκάστη και στην γ΄ κατηγορία (καθαριστές-τριες) χορηγούνται πέντε (5) τριετίες εκ ποσοστού 5% εκάστη τριετία. Σελ. 160,096 Τεύχος      Σελ.       β)Συζύγου σε ποσοστό 10% ανεξαρτήτως φύλου σε όλους τους εργαζόμενου. Το επίδομα αυτό χορηγείται και στους αγάμους γονείς και στους ευρισκόμενους σε κατάσταση χηρείας ή διαζεύξεως. γ)Ξένης γλώσσας σε ποσοστό 10% σε όλες ανεξαιρέτως τις κατηγορίες εργαζομένων που καταλαμβάνει η παρούσα ρύθμιση, εφόσον γνωρίζουν και ομιλούν τουλάχιστον μια ξένη γλώσσα. δ)Ανθιυγιεινής εργασίας σε ποσοστό 15% στους καθαριστές-καθαρίστριες. 3.Λοιποί όροι εργασίας: α)Υπηρεσία και προϋπηρεσία:Αναγνωρίζεται κάθε υπηρεσία ή προϋπηρεσία που διανύθηκε στην ειδικότητα που κατέχει ο εργαζόμενος καθώς και κάθε συναφής και ομότιμη προς αυτή σ΄ οποιονδήποτε εργοδότη, αρκεί τούτο να βεβαιώνεται με βεβαίωση προϋπηρεσίας ή και από τα βιβλιάρια ενσήμων του ΙΚΑ κλπ εφόσον τούτο είναι ευκρινές. Επίσης υπηρεσία και προϋπηρεσία για μεν το προσωπικό της α΄ κατηγορίας (διοικητικό …,) αναγνωρίζεται και η άσκηση αυτοτελούς επαγγέλματος, για δε τους οδηγούς (β΄ κατηγορίας) αναγνωρίζεται η άσκηση οποιονδήποτε καθηκόντων στον ίδιο εργοδότη που υπηρετεί ο μισθωτός. β)Χρονικά όρια:Για το προσωπικό της παρούσας ισχύει 40ωρη εβδομαδιαία εργασία ή όπως τούτο θα ορίζεται από τις εκάστοτε Εθνικές Γενικές Συλλογικές Συμβάσεις Εργασίας ή τις ισοδύναμες προς αυτές αποφάσεις διαιτησίας. Για απασχόληση μεγαλύτερη του παραπάνω ωραρίου καταβάλλονται πρόσθετες αποδοχές (υπερεργασία-υπερωρία) όπως η Ελληνική νομοθεσία ορίζει. Το αυτό (ισχύει και για απασχόληση κατά τις αργίες και λοιπές εξαιρέσιμες εορτές του έτους, καθώς επίσης και για απασχόληση κατά τις νυκτερινές ώρες. 40.Α.θ.146 Προσωπικό 4.Άδεια γάμου και γονική άδεια:Ισχύουν οι διατάξεις του Ν. 1483/84 σε συνδυασμό με τις διατάξεις της Ε.Γ.Σ.Σ.Ε. και κάθε νόμου ευνοϊκότερου του προηγούμενου. 5.Τυχόν καταβαλλόμενες αποδοχές ανώτερες από αυτές που προσδιορίζονται με την απόφαση αυτή, δεν μειώνονται. 6.Κάθε προηγούμενη απόφασή μας καταργείται. 7.Η ισχύς της απόφασης αυτής αρχίζει από 1.1.1998. 8.Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 